**OPIS POSLOVA, SADRŽAJ I NAČIN TESTIRANJA, PODACI O PLAĆI**

1. POLICIJSKA POSTAJA LUDBREG

 REFERENT

Obavlja poslove i vodi upravni postupak u svezi prijave i odjave prebivališta, prijave promjene adrese stanovanja, prijave boravišta i određivanja MBG-a, izdavanja osobnih iskaznica, izdavanja putnih isprava, odjave osoba kojima je prestalo hrvatsko državljanstvo, ažurira podatke u službenim evidencijama koje se povodom obavljanja navedenih poslova vode na informacijskom sustavu MUP-a, izdaje uvjerenja o podacima iz službenih evidencija. Obavlja poslove i vodi upravni postupak u svezi izdavanja odobrenja za nabavu i registraciju oružja, izdavanja oružnih listova za držanje, držanje i nošenje oružja, odobrenja za držanje oružja, potvrda o prijavljenom oružju, dopusnica za neposredno rukovanje vatrenim oružjem. Obavlja poslove i vodi upravni postupak u svezi izdavanja, produljenja i zamjene vozačkih dozvola, registracije vozila; odjave vozila; promjene vlasnika vozila, tehničkog stanja vozila, provodi postupak izvršenja zaštitne mjere zabrane upravljanja motornim vozilom; izdaje nalog za utiskivanje broja šasije; izdaje izvozne i pokusne pločice, vodi evidencije vozača i vozačkih dozvola, registracije cestovnih vozila, izdanih izvoznih pločica i pokusnih i prenosivih pločica, evidentira zabrane otuđenja i ovrhe za vozila po nalogu suda i FINA-e, dostavlja podatke iz evidencije na traženje pravosudnih i prekršajnih tijela, te po članku 18. Ovršnog zakona; obavlja poslove vođenja dosjea vozila, ustrojava ih, obrađuje, nadopunjuje podacima o nastalim promjenama, arhivira dosjee te obavlja sve druge poslove vezane za vozila. Obavlja poslove i vodi upravni postupak u svezi statusa stranaca u odnosu na kretanje, boravak i rad stranaca te osoba pod međunarodnom zaštitom, produljenja viza te izdavanja isprava strancima. Obavlja poslove i vodi upravni postupak u svezi zahtjeva za stjecanje, prestanak i utvrđivanje hrvatskog državljanstva. Obavlja i druge povjerene mu poslove i zadatke iz područja upravnih poslova.

PRAVNI IZVORI ZA PRIPREMANJE KANDIDATA ZA TESTIRANJE:

1. Zakon o općem upravnom postupku (Narodne novine, broj: 47/09 i 110/21)
2. Zakon o prebivalištu (Narodne novine, broj: 144/12, 158/13 i 114/22)
3. Zakon o osobnoj iskaznici (Narodne novine, broj: 62/15, 42/20, 144/20, 114/22, i 18/24)
4. Pravilnik o vozačkim dozvolama (Narodne novine, broj 2/19 i 102/20)
5. Uredba o uredskom poslovanju (Narodne novine, broj: 75/21)

Način testiranja:

* pisana provjera propisa bitnih za obavljanje poslova radnog mjesta
* razgovor s Komisijom (intervju) za kandidate koji zadovolje na pisanoj provjeri

 PLAĆA RADNIH MJESTA

Plaća radnih mjesta državnih službenika određena je Uredbom o nazivima radnih mjesta, uvjetima za raspored i koeficijentima za obračun plaće u državnoj službi (Narodne novine, br. 22/24), Zakonom o plaćama u državnoj službi i javnim službama (Narodne novine, br. 155/23) te Kolektivnim ugovorom za državne službenike i namještenike (Narodne novine, br. 56/22, 127/22 – Dodatak I., 58/23 – Dodatak II., 128/23 – Dodatak III. i 29/24).

Spomenuti propisi mogu se pronaći na web stranicama Narodnih novina  https://www.nn.hr/